Πρωτάθλημα καλαθοσφαίρισης Α2 εθνικής κατηγορίας γυναικών 2024-2025

Το **Πρωτάθλημα Α2 Εθνικής Κατηγορίας Γυναικών της περιόδου 2024-25** αποτελεί την 28η διοργάνωση από τη δημιουργία της Α2 Εθνικής Κατηγορίας. Διοργανώτρια αρχή είναι η Ελληνική Ομοσπονδία Καλαθοσφαίρισης και οι ομάδες που διαγωνίζονται σε αυτό έχουν τη νομική μορφή ερασιτεχνικών σωματείων. Στη διοργάνωση λαμβάνουν μέρος 27 σύλλογοι, οι οποίοι μοιράστηκαν για πρακτικούς και οικονομικούς λόγους σε τρεις Ομίλους με γεωγραφικά κριτήρια (δύο για τη Νότια Ελλάδα και έναν για τη Βόρεια).

## Προκριματική Φάση
Βάσει προκήρυξης στο Ειδικό Πρωτάθλημα Ανόδου στην Α2 Εθνική Κατηγορία δικαιούνταν να πάρουν μέρος οι Πρωταθλητές για το έτος 2023-24 όλων των Ενώσεων και Τοπικών Επιτροπών της Ομοσπονδίας, πλην εκείνων της Αττικής, της Νότιας Αττικής και της Θεσσαλονίκης που πέρασαν απευθείας στο επίπεδο των εθνικών πρωταθλημάτων. Τη χρονιά αυτή άλλαξε μετά από πολλά χρόνια το σύστημα διεξαγωγής του Ειδικού Πρωταθλήματος Ανόδου, προκειμένου κυρίως οι ομάδες των τοπικών Πρωταθλημάτων χαμηλής ανταγωνιστικότητας να διαγωνίζονται σε περισσότερα παιχνίδια και να επενδύουν περισσότερο στη διαδικασία.

### 1ος Όμιλος
Στον πρώτο Όμιλο τοποθετήθηκαν οι Πρωταθλητές των παρακάτω Ενώσεων και Τοπικών Επιτροπών: Αχαΐας και Ηλείας, Ανατολικής Στερεάς και Εύβοιας, Κεντρικής και Νότιας Πελοποννήσου, Αργολίδας και Κορινθίας και, τέλος, Βορειοδυτικής Ελλάδος. Τα σωματεία διασταυρώθηκαν δύο φορές ανά ζεύγος, διαγωνιζόμενα στις έδρες τους σε ένα εύρος δύο μηνών, μεταξύ Φεβρουαρίου και Απριλίου 2024. Μέσω της διαδικασίας αυτής την άνοδο στην Α2 Εθνική Κατηγορία πέτυχε ο Απόλλων Χαλκίδας, εκπρόσωπος της Ένωσης Ανατολικής Στερεάς και Εύβοιας. Το καλοκαίρι, ωστόσο, η διοίκηση της ομάδας απέσυρε τη συμμετοχή της, δηλώνοντας αδυναμία να ανταποκριθεί στις απαιτήσεις του νέου πρωταθλήματος.





### 2ος Όμιλος
Στο δεύτερο Όμιλο τοποθετήθηκαν οι Πρωταθλητές των παρακάτω Ενώσεων και Τοπικών Επιτροπών: Ανατολικής Μακεδονίας & Θράκης, Θεσσαλίας, Κεντρικής Μακεδονίας, Δυτικής Μακεδονίας και Χαλκιδικής. Τα σωματεία διασταυρώθηκαν δύο φορές ανά ζεύγος, διαγωνιζόμενα στις έδρες τους σε ένα εύρος δύο μηνών, μεταξύ Φεβρουαρίου και Απριλίου 2024. Εν τέλει η Χαλκιδική δεν εκπροσωπήθηκε καθώς δεν διοργάνωσε Πρωτάθλημα ενηλίκων γυναικών τη συγκεκριμένη χρονιά. Μέσω της διαδικασίας αυτής την άνοδο στην Α2 Εθνική Κατηγορία πέτυχε ο Ολυμπιακός Βόλου, εκπρόσωπος της Ένωσης Θεσσαλίας.





### 3ος Όμιλος
Στον τρίτο Όμιλο τοποθετήθηκαν οι Πρωταθλητές των παρακάτω Ενώσεων και Τοπικών Επιτροπών: Κυκλάδων, Κρήτης, Δωδεκανήσου, Λέσβου, Σάμου και Χίου. Καθώς οι ομάδες εκπροσωπούσαν όλες νησιά και οι συχνές μετακινήσεις θα ήταν οικονομικά ασύμφορες, αυτός ήταν και ο μόνος όμιλος που διατήρησε το παλαιότερο σύστημα διεξαγωγής: οι σύλλογοι φιλοξενήθηκαν στην Αττική για ένα πενταήμερο το καλοκαίρι, όπου συμμετείχαν σε τουρνουά με σύστημα πουλ (όλοι παίζουν με όλους από μία φορά). Όλοι οι αγώνες διεξήχθησαν στο Κλειστό Γυμναστήριο Μελισσίων από τις 19 Ιουνίου μέχρι τις 23 Ιουνίου 2024. Μέσω της διαδικασίας αυτής την άνοδο στην Α2 Εθνική Κατηγορία πέτυχε ο Ανδρογέας, εκπρόσωπος της Ένωσης Κρήτης. Αξιοσημείωτα ο σύλλογος του Ηρακλείου ήταν δευτεραθλητής στο Τοπικό Πρωτάθλημα Κρήτης, αλλά αντικατέστησε στο τουρνουά τον τροπαιούχο Ηρόδοτο Νέας Αλικαρνασσού που βρισκόταν σε καθεστώς τιμωρίας.





### Συνοπτικός πίνακας





## Συμμετέχοντες
Την αγωνιστική περίοδο 2024-2025 η Α2 Εθνική Κατηγορία φιλοξένησε 27 συλλόγους που μοιράστηκαν σε Ομίλους βάσει γεωγραφικών κριτηρίων. Ειδικότερα ο Όμιλος Βορρά συγκροτήθηκε από 11 συλλόγους που θα αναμετρηθούν μεταξύ τους σταυρωτά, δύο φορές ανά ζεύγος, σε 22 αγωνιστικές. Ο Όμιλος Νότου διαιρέθηκε σε δύο υπο-ομίλους των 8 ομάδων, οπότε κατά συνέπεια οι αγωνιστικές της Κανονικής Περιόδου θα είναι για τις ομάδες αυτές μόλις 14. Ωστόσο, μόλις η Κανονική Περίοδος ολοκληρωθεί, θα ακολουθήσει πολύπλοκη διαδικασία Play-offs και Play-outs ώστε να διαμορφωθεί η τελική κατάταξη της χρονιάς. Με δεδομένο ότι δύο ομάδες θα υποβιβαστούν το καλοκαίρι του 2025 από την Α1 Εθνική, από την Α2 Εθνική εισιτήριο ανόδου θα λάβουν αντίστοιχα δύο Ομάδες, που θα έχουν κατακτήσει τον τίτλο του Πρωταθλητή Βορρά και Νότου. Στα Τοπικά Πρωταθλήματα αναμένεται να υποβιβαστούν πέντε σωματεία της Α2 Εθνικής.




Την άνοιξη του 2024 τον υποβιβασμό από την Α1 Εθνική Κατηγορία γνώρισαν δύο ομάδες, ο Ο.Α. Χανίων που αποσύρθηκε με δική του πρωτοβουλία στη διάρκεια της Κανονικής Περιόδου  και ο Αθηναϊκός μέσω της διαδικασίας των Play-offs. Ο σύλλογος της Κρήτης διέλυσε το γυναικείο του τμήμα για τη χρονιά 2024-25, ενώ εκείνος του Βύρωνα κατάφερε να παραμείνει στο κορυφαίο επίπεδο μέσω Wild Card που διεκδίκησε από την Ομοσπονδία. Wild Card διεκδίκησε επιτυχώς και ο Πανσερραϊκός, δευτεραθλητής στον Όμιλο Βορρά της Α2 Εθνικής. Μετά το πέρας της αγωνιστικής δράσης, περισσότερες ομάδες αποφάσισαν να αποχωρήσουν από την Α1 Εθνική για οικονομικούς κυρίως λόγους: η Ελευθερία Μοσχάτου, ο Εύνικος  και η Νίκη Λευκάδας. Από αυτές μόνο η πρώτη επέλεξε να δηλώσει συμμετοχή στο Πρωτάθλημα Νότου τους Α2 Εθνικής.

Από τις Τοπικές Κατηγορίες ανήλθαν στην Α2 Εθνική Κατηγορία αυτόματα οι Πρωταθλήτριες ομάδες της Ένωσης Αττικής (ο Άρης Χολαργού), της Ένωσης Νότιας Αττικής (ο Ανάγυρους Βάρης)  και της Ένωσης Θεσσαλονίκης (ο Απόλλων Καλαμαριάς). Μέσω του Ειδικού Πρωταθλήματος Ανόδου ανήλθαν οι εκπρόσωποι της Ένωσης Κρήτης (ο Ανδρογέας, δευτεραθλητής στο Τοπικό)  και της Ένωσης Θεσσαλίας (ο Ολυμπιακός Βόλου). Η Πρωταθλήτρια ομάδα της Ένωσης Ανατολικής Στερεάς και Εύβοιας (ο Απόλλων Χαλκίδας) είχε επίσης πετύχει την άνοδό του μέσω της ίδιας οδού, ωστόσο σε μεταγενέστερο χρόνο δήλωσε αδυναμία να ανταποκριθεί στις απαιτήσεις της Κατηγορίας και αποσύρθηκε. Μέσω Wild Card ανήλθαν ακόμη οι ομάδες Νέα Ιωνία και Ανταίος Κυψέλης από την Αττική. Τέλος, μέσω Wild Card εξασφάλισε την παραμονή του και ο Σ.Κ. Ιωάννινα που είχε μόλις υποβιβαστεί από την Α2 Εθνική εξαιτίας των κακών του αθλητικών επιδόσεων.

Με εξαίρεση την ομάδα των Ιωαννίνων, 18 ακόμη σύλλογη εξασφάλισαν την παραμονή τους στο επίπεδο της Α2 Εθνικής από την προηγούμενη αγωνιστική περίοδο. Βάσει των κανονισμών της Ελληνικής Ομοσπονδίας Καλαθοσφαίρισης οι σύλλογοι που συνέθεσαν τελικά το δυναμικό της Α2 Εθνικής έχουν το δικαίωμα εθελοντικής συμμετοχής στο θεσμό του Κυπέλλου Ελλάδος αλλά όχι σε ευρωπαϊκές διοργανώσεις. Τέλος, έχουν το δικαίωμα να εντάξουν στη σύνθεσή τους μία ενήλικη αλλοδαπή αθλήτρια προερχόμενη από την Ευρωπαϊκή Ζώνη της FIBA. Οι ομάδες που συνθέτουν το δυναμικό της Α2 Εθνικής για την περίοδο 2024-25 είναι οι ακόλουθες:
















;Σημειώσεις:

**α.**  Την τεχνική ηγεσία της Αναγέννησης Νέου Ρυσίου διατήρησε μέχρι το Δεκέμβριο του 2024 ο Κωνσταντίνος Γιάνναρος. Ξεκινώντας από τη 10η Αγωνιστική ο τελευταίος αντικαταστάθηκε από το Σάββα Ντολόπουλο.
**β.**  Στον πάγκο της Ελευθερίας Μοσχάτου κάθισε μέχρι τα τέλη Νοεμβρίου ο προπονητής Δημήτρης Σταμούλης, ο οποίος αποχώρησε εξαιτίας των κακών αποτελεσμάτων της ομάδας. Ως διάδοχός του ανακοινώθηκε ο Θεολόγος Μεϊμάρογλου, ο οποίος μερικές εβδομάδες νωρίτερα είχε αποχωρήσει από το ανδρικό τμήμα.
**γ.**  Στις αρχές Δεκεμβρίου λύθηκε η συνεργασία της Α.Ε.Κ. Περιστερίου - Δυτικών Προαστίων με τον προπονητή Αντώνη Παπαδέλο. Στα επόμενα παιχνίδια του ίδιου μήνα η ομάδα αγωνίστηκε με διαφορετικούς υπηρεσιακούς προπονητές.
**δ.**  Στα μέσα Δεκέμβρη ο προπονητής Μάνος Καρλάφτης υπέβαλε την παραίτησή του στη διοίκηση του Ανδρογέα, η οποία έγινε δεκτή. Την τεχνική ηγεσία της ομάδας ανέλαβε ακολούθως ο βοηθός του, Γιάννης Λουμπούνης.


## Κανονική Περίοδος (Α' Φάση)
### Όμιλος Βορρά
#### Πρόγραμμα
Η Κανονική Περίοδος του Πρωταθλήματος του Ομίλου Βορρά διεξήχθη από τις 6 Οκτωβρίου 2024 μέχρι τις 16 Μαρτίου 2025. Τα σωματεία που συμμετείχαν αναμετρήθηκαν μεταξύ τους δύο φορές, μία με την ιδιότητα του οικοδεσπότη και μια με εκείνη του φιλοξενουμένου. Σε κάθε αγωνιστική μία ομάδα είχε ρεπό. Η κλήρωση για την κατάρτιση του προγράμματος του Ομίλου Βορρά έλαβε χώρα στις 24 Ιουλίου 2024. Το πρόγραμμα και τα αποτελέσματα των αναμετρήσεων ήταν τα ακόλουθα:



### 1ος Υπο-όμιλος Νότου
Η Κανονική Περίοδος του Πρωταθλήματος του 1ου Υπο-ομίλου Νότου έλαβε χώρα από τις 6 Οκτωβρίου 2024 μέχρι τις 12 Ιανουαρίου 2025. Τα σωματεία που συμμετείχαν αναμετρήθηκαν μεταξύ τους δύο φορές, μία με την ιδιότητα του οικοδεσπότη και μια με εκείνη του φιλοξενουμένου. Η κλήρωση για την κατάρτιση του προγράμματος του Υπο-ομίλου έλαβε χώρα στις 24 Ιουλίου 2024. Το πρόγραμμα και τα αποτελέσματα των αναμετρήσεων ήταν τα ακόλουθα:

#### Πρόγραμμα


#### Βαθμολογία
Μετά τη λήξη της Κανονικής Περιόδου επικεφαλής του βαθμολογικού πίνακα βρέθηκε η αήττητη σε 14 αγωνιστικές και πρωτοεμφανιζόμενη στο πανεθνικό επίπεδο Νέα Ιωνία. Την τετράδα των ομάδων που προχώρησαν στη διαδικασία των Play-Offs (B' Φάση) τη συγκεκριμένη χρονιά συμπλήρωσαν οι συντοπίτες Δάφνη και Κρόνος Αγίου Δημητρίου, καθώς και o Ιωνικός Νέας Φιλαδέλφειας. Στα Play-outs (Β' Φάση), προς υπεράσπιση της παραμονής τους στην Κατηγορία τοποθετήθηκαν οι σύλλογοι που τερμάτισαν στο δεύτερο μισό του βαθμολογικού πίνακα: Μελίσσια, Δαναοί Άργους, Σπόρτιγκ και η ουραγός Ελευθερία Μοσχάτου, που δεν κατάφερε να σημειώσει καμία νίκη. Όλες οι ομάδες μετέφεραν από την Κανονική Περίοδο στη Β' Φάση μόνο τους βαθμούς που συγκέντρωσαν στους αγώνες που έδωσαν απέναντι στις ομάδες που βρέθηκαν στην ίδια διαδικασία με αυτές.











### 2ος Υπο-όμιλος Νότου
Η Κανονική Περίοδος του Πρωταθλήματος του 2ου Υπο-ομίλου Νότου έλαβε χώρα από τις 6 Οκτωβρίου 2024 μέχρι τις 12 Ιανουαρίου 2025. Τα σωματεία που συμμετείχαν αναμετρήθηκαν μεταξύ τους δύο φορές, μία με την ιδιότητα του οικοδεσπότη και μια με εκείνη του φιλοξενουμένου. Η κλήρωση για την κατάρτιση του προγράμματος του Υπο-ομίλου έλαβε χώρα στις 24 Ιουλίου 2024. Το πρόγραμμα και τα αποτελέσματα των αναμετρήσεων ήταν τα ακόλουθα:

#### Πρόγραμμα


#### Βαθμολογία
Μετά τη λήξη της Κανονικής Περιόδου επικεφαλής του βαθμολογικού πίνακα βρέθηκε ο Άρης Χολαργού, ο οποίος είχε επιστρέψει στο επίπεδο των εθνικών Κατηγοριών το προηγούμενο καλοκαίρι, έχοντας απουσιάσει από τον Ιούλιο του 2011 οπότε και προσωρινά διαλύθηκε. Την τετράδα των ομάδων που προχώρησαν στη διαδικασία των Play-Offs (B' Φάση) τη συγκεκριμένη χρονιά συμπλήρωσαν οι ομάδες: Πορφύρας, Α.Ε.Κ. Περιστερίου - Δ.Π. και Ανταίος. Στα Play-outs (Β' Φάση), προς υπεράσπιση της παραμονής τους στην Κατηγορία τοποθετήθηκαν οι σύλλογοι που τερμάτισαν στο δεύτερο μισό του βαθμολογικού πίνακα: Αγία Παρασκευή, Παλαιό Φάληρο, Ανδρογέας και Ανάγυρους Βάρης. Στο συγκεκριμένο υπο-όμιλο παρατηρήθηκαν αρκετές ισοβαθμίες. Όλες οι ομάδες μετέφεραν από την Κανονική Περίοδο στη Β' Φάση μόνο τους βαθμούς που συγκέντρωσαν στους αγώνες που έδωσαν απέναντι στις ομάδες που βρέθηκαν στην ίδια διαδικασία με αυτές.











## Play-Outs
### Νότος
#### Β' Φάση
Σε ό,τι αφορά το Νότο, ο οποίος στην Κανονική Περίοδο φιλοξένησε δύο υπο-Ομίλους, η διαδικασία των Play-Outs ξεκίνησε τον Ιανουάριο του 2025. Η κλήρωση διεξήχθη στις 13 Ιανουαρίου 2025 προκειμένου να καταρτηστεί καινούριος Όμιλος. Την παραμονή τους στο επίπεδο της δεύτερης σε σπουδαιότητα Εθνικής Κατηγορίας, κλήθηκαν να υπερασπιστούν οι οχτώ σύλλογοι που είχαν τερματίσει στο δεύτερο μισό των βαθμολογικών πινάκων των δύο υπο-Ομίλων. Από την προηγούμενη Φάση μετέφεραν τα αποτελέσματα και τη βαθμολογία που συγκέντρωσαν μόνο απέναντι στις τρεις έτερες ομάδες που τις συνόδευσαν.






Στα πλαίσια της Β' Φάσης κάθε ομάδα θα αντιμετωπίσει τις τέσσερις ομάδες του έτερου υπο-Ομίλου με τις οποίες δεν έχει ήδη διαγωνιστεί. Οι αγώνες θα είναι διπλοί ανά ζεύγος, ώστε να αναλάβουν και οι δύο ομάδες τους ρόλους του φιλοξενούμενου και οικοδεσπότη, σύνολο οκτώ (8) επιπλέον αγωνιστικές. Μετά το πέρας της Β' Φάσης, και σύμφωνα με τους βαθμούς που θα συγκεντρώσουν, θα καταταγούν σε κοινό βαθμολογικό πίνακα. Τα σωματεία που θα καταλάβουν τις δύο πρώτες θέσεις θα καταλάβουν οριστικά τις θέσεις 9 και 10 του Πρωταθλήματος Νότου, ενώ οι υπόλοιπες θα συνεχίσουν την προσπάθειά τους περαιτέρω.



## Play-Offs
### Νότος
#### Β' Φάση
Σε ό,τι αφορά το Νότο, ο οποίος στην Κανονική Περίοδο φιλοξένησε δύο υπο-Ομίλους, η διαδικασία των Play-Offs ξεκίνησε τον Ιανουάριο του 2025. Η κλήρωση διεξήχθη στις 13 Ιανουαρίου 2025 προκειμένου να καταρτηστεί καινούριος Όμιλος. Την πορεία τους προς τον Τίτλο του Πρωταθλητή Νότου και την Άνοδο στην Α1 Εθνική Κατηγορία συνέχισαν οι οχτώ σύλλογοι που είχαν τερματίσει στο πρώτο μισό των βαθμολογικών πινάκων των δύο υπο-Ομίλων. Από την προηγούμενη Φάση μετέφεραν τα αποτελέσματα και τη βαθμολογία που συγκέντρωσαν μόνο απέναντι στις τρεις έτερες ομάδες που τις συνόδευσαν.






Στα πλαίσια της Β' Φάσης κάθε ομάδα θα αντιμετωπίσει τις τέσσερις ομάδες του έτερου υπο-Ομίλου με τις οποίες δεν έχει ήδη διαγωνιστεί. Οι αγώνες θα είναι διπλοί ανά ζεύγος, ώστε να αναλάβουν και οι δύο ομάδες τους ρόλους του φιλοξενούμενου και οικοδεσπότη, σύνολο οκτώ (8) επιπλέον αγωνιστικές. Μετά το πέρας της Β' Φάσης, και σύμφωνα με τους βαθμούς που θα συγκεντρώσουν, θα καταταγούν σε κοινό βαθμολογικό πίνακα. Τα σωματεία που θα καταλάβουν τις δύο τελευταίες θέσεις θα καταλάβουν οριστικά τις θέσεις 7 και 8 του Πρωταθλήματος Νότου, ενώ οι υπόλοιπες θα συνεχίσουν την προσπάθειά τους περαιτέρω.



## Παραπομπές


## Εξωτερικοί σύνδεσμοι

* «Βαθμολογία και Αποτελέσματα Πρωταθλήματος Α2 Εθνικής Κατηγορίας Γυναικών 2024-2025», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.
* «Ειδική Προκήρυξη Πρωταθλήματος Α2 Εθνικής Κατηγορίας Γυναικών 2024-2025», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 
* «Προκήρυξη Ειδικού Πρωταθλήματος Ανόδου στην Α2 Εθνική Κατηγορία Γυναικών 2024», έγγραφο στον επίσημο ιστότοπο της Ελληνικής Ομοσπονδίας Καλαθοσφαίρισης. 



Κατηγορία:Α2 εθνική κατηγορία καλαθοσφαίρισης γυναικών
Πρωταθλημα Ελλαδος Α2 Γυναικών 2024 2025
Πρωταθλημα Ελλαδος Α2 Γυναικών 2024 2025